[{"text_idx": "#000000", "text": "Rhagolwg ail rownd gemau\u2019r Cymru Premier"}, {"text_idx": "#000003", "text": "Sgoriodd Oliver Hulbert ddwy yn ei ymddangosiad cyntaf dros y Myfyrwyr yn y fuddugoliaeth 2-3 dros Aber ar o\u0302l arwyddo ar fenthyg o Bristol Rovers."}, {"text_idx": "#000004", "text": "Mae\u2019r newydd ddyfodiaid Hwlffordd eto i chwarae\u2019r tymor yma ar o\u0302l i\u2019r ge\u0302m yn erbyn Derwyddon Cefn cael ei ohirio \u2013 felly dyma yw ge\u0302m gynta\u2019r Adair Gleision yn o\u0302l yn yr Uwch Gynghrair ers 2015."}, {"text_idx": "#000005", "text": "Llwyddodd Hwlffordd i ennill dyrchafiad o\u2019r Cymru South y tymor diwethaf ar o\u0302l gorffen yn yr ail safle, gydag enillwyr y gynghrair, Prifysgol Abertawe yn methu sicrhau trwydded i chwarae yn yr Uwch Gynghrair."}, {"text_idx": "#000007", "text": "Roedd gan y Robiniaid record dda gartref y tymor diwethaf, gan golli dim ond tri o\u2019u 12 ge\u0302m gynghrair gartref ( v YSN, Y Barri a\u2019r Bala) wrth i\u2019r clwb orffen y tymor yn y chweched safle."}, {"text_idx": "#000009", "text": "1-1 oedd hi ar Yr Oval prynhawn Sadwrn gyda Mike Hayes yn achub pwynt i Gaernarfon ar ei ymddangosiad cyntaf dros y clwb."}, {"text_idx": "#000010", "text": "Dyma tymor cyntaf llawn Huw Griffiths fel rheolwr ar Gaernarfon ar o\u0302l ymuno ym mis Chwefror, gyda\u2019r clwb yn gorffen eu hail dymor yn o\u0302l yn yr Uwch Gynghrair yn y 5ed safle."}, {"text_idx": "#000013", "text": "Ar o\u0302l gorffen eu tymor cyntaf un safle uwchben safleoedd y cwymp, bydd rheolwr Pen-y-bont, Rhys Griffiths yn gobeithio sefydlu\u2019r ti\u0302m fel clwb sy\u2019n brwydro am le yn y gemau ail gyfle."}, {"text_idx": "#000016", "text": "Gavin Allen sy\u2019n cymryd yr awenau ar gyfer y tymor yma. Yn gyn is-reolwr i Neville Powell a Matthew Bishop, sgoriodd 93 go\u0302l gynghrair yn ei amser fel chwaraewr i Aber, ac mae\u2019r haf wedi bod yn un prysur iddo."}, {"text_idx": "#000018", "text": "Enillodd Pen-y-bont y ge\u0302m ddiwethaf rhwng y clybiau, Lewis Harling yn sgorio unig go\u0302l y ge\u0302m ar Goedlan y Parc yn o\u0302l ym mis Chwefror."}]